**Denumirea măsurii: Scheme de calitate pentru produse agricole și alimentare M3/3A**

*Măsura este nou aplicată în Teritoriul GAL Maramureș Vest fiind astfel o măsură inovativă. Măsura se integrează în proiectul global GAL Maramureş Vest ţintind introducerea de sisteme de calitate, sisteme indispensabile saltului calitativ către produse de Calitate. Scopul Măsurii este de a sprijini Activitati premergatoare aderarii la o schema de calitate europene sau nationale pentru 3 produse de calitate*

**CODUL Măsurii: M3/3A**

Tipul măsurii: INVESTIȚII

SERVICII

SPRIJIN FORFETAR

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL.**

**Context European:** PAC 2020[[1]](#footnote-1) defineşte ca şi prim obiectiv producția alimentară viabilă: “să contribuie la **securitatea alimentară** prin sporirea competitivității agriculturii UE, oferind în același timp mijloacele pentru abordarea provocărilor cu care se confruntă sectorul de profil în ceea ce privește perturbările pieței și funcționarea lanțului alimentar, respectiv : (a) integrarea producătorilor de bază în lanțul agroalimentar; sisteme de calitate, valoare adăugată, promovare a piețelor locale și a circuitelor de aprovizionare scurte, a grupurilor /organizațiilor de producători”

**Context Naţional:** Cadrul Naţional Strategic[[2]](#footnote-2) pag. 65: Domeniul economic va avea ca obiectiv politic producţia viabilă pentru hrană care să: contribuie la creşterea venitului agricol şi să îi limiteze fluctuaţiile anuale şi multianuale. Volatilitatea preţurilor şi a veniturilor precum şi riscurile naturale sunt mult mai pregnante decât în alte sectoare, iar veniturile fermierilor şi nivelurile profitabilităţii se află la niveluri sub cele din alte sectoare; îmbunătăţească competitivitatea sectorului agricol trebuie să consolideze poziţia deţinută de acesta în cadrul lanţului alimentar. Sectorul agricol este fragmentat comparativ cu alte sectoare ale lanţului alimentar, acestea fiind mai bine organizate şi cu o putere mai mare de negociere. În plus fermierii europeni fac faţă competiţiei pieţei mondiale trebuind, în acelaşi timp, să respecte standarde înalte de protecţie a mediului, de siguranţă şi calitate a alimentelor şi de bunăstare a animalelor.

pag. 111: Politica de calitate şi lanţurile scurte cu valoare adăugată ridicată: În România este implementată din anul 2004 o politică publică de susţinere a produselor cu atestat tradiţional care a ajutat la crearea unei mase critice de peste 4.000 de produse cu atestat tradiţional... Ponderea acestor produse în totalul vânzărilor de produse agroalimentare din România este de doar 2,5% comparativ cu media EU-27 de aproximativ 6%.

**Context Local:** Maramureşul ocupă locul 2 în România privind atestarea produselor tradiţionale[[3]](#footnote-3) cu 65 de produse, conform cu analiză/documentare efectuată de GALMMV[[4]](#footnote-4) şi confirmată de DADR MM, dar numai 2 produse aparțin teritoriului Maramureș Vest, față de 8 produse inregistrate anterior[[5]](#footnote-5). La potenţialul zonei, cel mai ridicat din Maramureş din punct de vedere agricol în toată gama de produse vegetale, animale, pomicole şi chiar produse „sălbatice”, şi la tradiţia existentă în zonele Codru, Chioar, Someș, rezultatul este unul necorespunzător. Acesta este motivul pentru care se impune susţinerea unor scheme de calitate. Există oportunităţi pentru creșterea valorii unui produs prin sistemele de calitate de la nivelul Uniunii Europene sau de la nivel național, inclusiv schemele de certificare a exploatațiilor pentru produsele agricole și alimentare. Ca urmare a participării fermierilor la aceste scheme, acestea oferă consumatorilor asigurări cu privire la calitatea și la caracteristicile produselor sau ale procesului de producție utilizat, conferă valoare adăugată produselor în cauză și sporesc oportunitățile de piață ale acestora. În teritoriul GALMMV există circa 2000 de Producători Certificaţi conform documentării, şi care implicit au producţii peste necesarul consumului propriu.

Conform cu ORDINUL MADR Nr. 724 din 29 iulie 2013[[6]](#footnote-6) privind atestarea produselor tradiționale se definește: (a) produs tradițional — produs alimentar fabricat pe teritoriul național și pentru care se utilizează **materii prime locale**, care nu are în compoziția lui aditivi alimentari, care prezintă **o rețetă tradițională**, un mod de producție și/sau de prelucrare și un **procedeu tehnologic tradițional** și care se distinge de alte produse similare aparținând aceleiași categorii.Conform cu Art. 6. (1): Pentru a fi atestat ca produs tradițional, produsul trebuie să fie conform unui caiet de sarcini. Cerinţele/complexitatea caietului de sarcini impun o elaborare documentată şi generatoare de costuri mari, astfel încât acesta cerinţă de calitate va necesita un sprijin financiar şi de durată pentru atingerea obiectivelor măsurii în teritoriu.

**Corelare cu analiza SWOT şi justificarea alegerii măsurii**: Potențialul mare al dezvoltării agriculturii, numărul mic și în scădere al Produselor Tradiționale Certificate.

**Obiective de dezvoltare rurală:** Măsura contribuie la atingerea obiectivului de dezvoltare rurală art. 4 lit. a din Reg. (UE) nr. 1305/2013: Favorizarea competitivității agriculturii.

**Obiectiv specific al măsurii:** Consolidarea mărcilor locale și a formelor de cooperare prin susținerea costurilor de atestare pe scheme de calitate naționale.

**Măsura contribuie la prioritatea** P3- Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură, lit. a - îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale prevăzută la art. 5, Reg. (UE) nr. 1305/2013.

Măsura corespunde obiectivelor art. 5, din Reg. (UE) nr. 1305/2013

**Măsura contribuie la Domeniul de Intervenție** 3A -îmbunătățirea competitivității **producătorilor primari**[[7]](#footnote-7) printr-o mai bună integrare a acestora în lanțul agroalimentar **prin intermediul schemelor de calitate**, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale, prevăzut la art. 5, Reg. (UE) nr. 1305/2013.

**Măsura contribuie la obiectivul transversal** legat de inovare, în conformitate cu Reg. (UE) nr. 1305/2013).

**Complementaritatea cu alte măsuri din SDL:** Măsura M3/3A - Scheme de calitate pentru produse agricole și alimentare este complementară cu măsurile: M1/1A - Cooperare, M2/2A - Investiții în active fizice, M5/6A - Înființarea de activități neagricole startup, M6/6A - Dezvoltarea de activități neagricole, având în comun același grup țintă format din fermieri.

**Sinergia cu alte măsuri din SDL:** Măsura M3/3A – Scheme de calitate pentru produse agricole și alimentare este sinergică cu măsura: M1/1A - Cooperare, ambele contribuind la prioritatea P3 - Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură**.**

1. **Valoarea adăugată a măsurii:** Măsura aduce valoare adăugată prin adresarea domeniului calităţii, singurul care poate face diferenţa în competitivitatea agro alimentară. Beneficiarii direcţi, atestaţi, sunt o măsură a valorii teritoriului prin patrimoniul de calitate adus comunităţii în ansamblu. Ca beneficiu pe termen scurt, certificarea unui produs ajută la consolidarea acestuia pe piață și completează un întreg ansamblu de funcționare, însă poate crește valoarea comercializării tocmai prin specificul său. Evidențiem astfel o primă posibilitate de obținere a valorii adăugate. Al doilea beneficiu, indirect, obținut pe termen lung, îl va avea zona unde acesta va fi făcut. Orice produs atestat ajunge să poarte cu el, să transmită mai mult decât calități sau specificitate, ajunge să reprezinte o zonă, să o promoveze și să-i dea notorietate. În acest fel se generează valoare adăugată și teritoriului.
2. **Trimiteri la alte acte legislative:**

**Legislație europeană:** Regulamentul (UE) Nr. 1306/2013 privind finanțarea, gestionarea și monitorizarea politicii agricole comune; Regulamentul Delegat (UE) Nr. 807/2014 de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de introducere a unor dispoziții tranzitorii; Regulamentul (UE) nr. 1151/2012 al Parlamentului European și al Consiliului; Regulamentul (CE) nr. 834/2007 al Consiliului; Regulamentul (CE) nr. 110/2008 al Parlamentului European și al Consiliului; Regulamentul (CEE) nr. 1601/91 al Consiliului

**Legislație națională:** Legea nr. 31/1990 din 16 noiembrie 1990 privind societăţile comerciale; Ordonanţă de Urgenţă nr. 44 din 16 aprilie 2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale; Legea cooperației agricole nr. 566/2004 (*propusă spre modificare legislativă prin proiect de ordonanță – discuții, clarificări*)

1. **Beneficiari direcți/indirecți (grup țintă)**
2. **Beneficiarii direcți sunt ,**  pot fi entităţi juridice care au ca domeniu de activitate, activitatea pentru care se solicita finanţarea, inclusiv GALMMV.
3. **Beneficiari indirecți** sunt fermierii din teritoriul GALMMV cu potential de aderare la o schema de calitate, inclusiv alte persoane fizice/juridice, ș.a.m.d.
4. **Tip de sprijin:**

* Rambursarea costurilor eligibile suportate și plătite efectiv

1. **Tipuri de acțiuni: eligibile și neeligibile:**

**Sunt sprijinite următoarele acțiuni (eligibile):**

Activități premergătoare aderării la o schemă de calitate europeană sau națională[[8]](#footnote-8) cum ar fi :

* Întocmirea și/sau depunerea dosarelor de aplicație sau acțiuni conexe acestei activități, animare, organizare întâlniri, culegere informații/date, elaborarea documentelor, etc.

**Acțiuni neeligibile:** Cheltuieli cu investițiile ce fac obiectul dublei finanțări care vizează aceleași costuri eligibile; cheltuieli în conformitate cu art. 69, alin (3) din R (UE) nr. 1303/2013 și anume: dobânzi debitoare; taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare; scheme ce fac obiectul Art. 29 din Reg. (EU) 1305/2013.

1. **Condiții de eligibilitate conform cerințe**

* Solicitantul trebuie să se încadreze în categoria beneficiarilor eligibili;
* Proiectul trebuie să se realizeze în teritoriul GALMMV;
* Acțiunile din proiect trebuie să se adreseze persoanelor/producătorilor care activează în sectorul agricol, alimentar, silvic, ferme și exploatații agricole.

**8. Criterii de selecție:**

**Criterii LEADER:** Locuri de muncă nou create – nu e cazul ;

**Criterii specifice măsurii:**

Număr dosare de aplicație întocmite în timpul activităților pregătitoare;

Număr dosare de aplicație depuse în timpul activităților pregătitoare;

Număr de alte activități premergătoare/conexe aderării la o schemă de calitate europeană sau națională propusă (în afara întocmirii și depunerii dosarelor);

Număr de exploatații agricole care beneficiază de activitățile premergătoare propuse;

Număr de exploatații agricole care au fost/sunt beneficiare de finanțare pe alte măsuri GALMMV.

*Punctele 6,7,8 vor fi detaliate în documentele de implementare fără a aduce atingere Art. 49 din Reg. (EU) 1305/2013*.**9.Sume (aplicabile) și rata sprijinului:** Măsura face obiectul Art. 67 (1) c din Reg. (EU) 1303/2013 și își găsește încadrarea la Art. 5 din Anexa II la Reg. (EU) 1305/2013.

**9. Sume (aplicabile) și rata sprijinului**

Măsura face obiectul Art. 67 (1) c din Reg. (EU) 1303/2013 și își găsește încadrarea la Art. 5 din Anexa II la Reg. (EU) 1305/2013.

Valoarea maximă a sprijinului este de 6000 Euro/proiect.

Rata maximă a sprijinului este de 100%.

**10.Indicatori de monitorizare:**

**Indicatori** **LEADER:** Locuri de muncă nou create - 0;

Număr de proiecte estimate - 3;

Cheltuieli publice totale € 18.000

**Indicatori** **specifici măsurii:**

Numar de exploatații agricole care primesc sprijin pentru participarea la sisteme de calitate: 3

*Aceștia vor fi monitorizați și evaluați în conformitate cu prevederile Art.34 din Reg. (UE) nr. 1303/2013, prin Planul de Evaluare ce va fi elaborat în perioada de implementare.*

1. http://ec.europa.eu/agriculture/cap-2014-2020/monitoring-evaluation/leaflet-monitoring-evaluation-framework-cap-2014-2020\_ro.pdf [↑](#footnote-ref-1)
2. <http://www.acad.ro/forumuri/doc2013/d0701-02StrategieCadrulNationalRural.pdf> [↑](#footnote-ref-2)
3. <http://www.madr.ro/industrie-alimentara/produse-traditionale-romanesti/implementarea-ordinului-nr-724-2013-privind-atestarea-produselor-traditionale.html> [↑](#footnote-ref-3)
4. <http://www.madr.ro/industrie-alimentara/produse-traditionale-romanesti/implementarea-ordinului-nr-724-2013-privind-atestarea-produselor-traditionale.html> [↑](#footnote-ref-4)
5. <http://www.galmmv.ro/pdf/1-Strategia.pdf> , pag.121 [↑](#footnote-ref-5)
6. http://www.madr.ro/docs/ind-alimentara/produse-traditionale/ordin-privind-atestarea-produselor-tradi%C8%9Bionale.pdf [↑](#footnote-ref-6)
7. http://ec.europa.eu/food/food/biosafety/hygienelegislation/docs/guidance\_doc\_852-2004\_ro.pdf [↑](#footnote-ref-7)
8. Notificate la Comisia Europeana [↑](#footnote-ref-8)